Losis

Losis (arī Lose, Loša, Lošupe, Lošupīte, Luša, Luše, Lūše, ) ir Ventas kreisā krasta pieteka Saldus un Dienvidkurzemes novados Latvijā un Telšu un Klaipēdas apriņķos Lietuvā. Sākas Beržtvu mežā uz Klaipēdas un Telšu apriņķu robežas. Augštecē tek ziemeļu virzienā līdz Latvijas robežai, tad pagriežas uz austrumiem un 27 km ir Latvijas un Lietuvas robežupe. Pirms Kalniem pagriežas uz ziemeļiem un pēc 8 km ietek Ventā. Augštecē līdz tagad slēgtajam Mažeiķu—Liepājas dzelzceļam upes gultne regulēta, lejpus Kalniem izbūvēts Kanavišķu dīķis. Lielākās pietekas ir Spinnis, Dārģis, Zvērupe un robežupe Jāņupīte (visas kreisās).

Atsauces 

Dienvidkurzemes novada upes
Saldus novada upes
Lietuvas upes
Latvijas robežupes
Losis